[{"text_idx": "#000000", "text": "Carwyn Jones yn ymddiheuro am werthiant tir"}, {"text_idx": "#000001", "text": "Disgrifiad o\u2019r llun, Fe ymddiheuroedd y prif weinidog ddydd Mawrth"}, {"text_idx": "#000003", "text": "Roedd ei ymddiheuriad yn dilyn adroddiad Pwyllgor Cyfrifon Cyhoeddus y Cynulliad am werthiant sawl llain o dir oedd yn eiddo cyhoeddus am symiau llawer llai na'u gwerth."}, {"text_idx": "#000004", "text": "Cronfa Buddsoddi Cymru mewn Adfywio oedd yn gyfrifol am y gwerthiant ar ran Llywodraeth Cymru, a dywedodd Mr Jones fod y mudiad wedi \"disgyn islaw'r safonau disgwyliedig\"."}, {"text_idx": "#000005", "text": "Yn o\u0302l y pwyllgor, roedd 'na \"wallau sylfaenol\" wrth reoli, goruchwylio a chynghori'r gronfa a bod hynny wedi costio degau o filiynau o bunnoedd i drethdalwyr Cymru."}, {"text_idx": "#000006", "text": "Cafodd y gronfa ei sefydlu yn gorff hyd braich gan y llywodraeth i werthu tir ar draws Cymru ac roedd yr arian ar y cyd ag arian Ewropeaidd i'w defnyddio i ailfuddsoddi mewn ardaloedd oedd angen eu hadfywio."}, {"text_idx": "#000007", "text": "Dywedodd y llywodraeth y bydden nhw'n astudio'r adroddiad ac yn ymateb yn llawn cyn diwedd y tymor Cynulliad presennol."}, {"text_idx": "#000008", "text": "Er mai'r bwriad gwreiddiol oedd eu gwerthu ar waha\u0302n, cafodd casgliad o 15 safle eu gwerthu'n un portffolio gan y gronfa am \u00a321 miliwn yn 2012."}, {"text_idx": "#000009", "text": "Clywodd y pwyllgor nad oedd bwrdd rheoli'r gronfa wedi derbyn gwybodaeth allweddol am werth y tir oedd yn rhan o'r portffolio nac am ymholiadau prynwyr posib."}, {"text_idx": "#000010", "text": "Disgrifiad o\u2019r llun, Fe gafodd gasgliad o safleoedd eu gwerthu fel un portffolio gan Gronfa Buddsoddi Cymru mewn Adfywio"}, {"text_idx": "#000011", "text": "Mae adroddiad y pwyllgor yn gwneud 18 o argymhellion, gan gynnwys:"}, {"text_idx": "#000012", "text": "fod angen i Lywodraeth Cymru gryfhau'r trefniadau ar gyfer monitro a goruchwylio cyrff hyd braichrhoi mesurau ar waith i sicrhau bod gan aelodau'r bwrdd yr arbenigedd a'r gallu i gyflawni eu dyletswyddau dylai Llywodraeth Cymru ystyried trefniadau gorswm pryd bynnag maen nhw'n cael gwared ar asedau cyhoeddus ble mae potensial i'w datblygu yn y dyfodol."}, {"text_idx": "#000013", "text": "Clywodd y pwyllgor fod Lambert Smith Hampton, un o'r cyrff fu'n rhoi cyngor arbenigol i'r bwrdd, wedi gweithredu yn y gorffennol ar ran un o gyfarwyddwyr prynwr y tir, sef South Wales Land Developments Cyf, ac wedi llofnodi cytundeb i wneud hynny eto ddiwrnod ar o\u0302l y gwerthiant."}, {"text_idx": "#000014", "text": "Dywedodd llefarydd ar ran Lambert Smith Hampton eu bod \"wedi croesawu'r cyfle i roi tystiolaeth i'r pwyllgor\" ond \"nad oedden nhw'n credu bod yr adroddiad yn adlewyrchu'r hyn a ddywedwyd yn sesiynau'r pwyllgor.\""}, {"text_idx": "#000015", "text": "\"Rydym wedi siomi na chawson ni amser i wneud sylw am gasgliadau'r adroddiad. Rydyn ni'n dal i gredu ein bod wedi cael canlyniad da i'n cleient.\""}, {"text_idx": "#000016", "text": "Mae'r llywodraeth wedi amlinellu sut y bydd y \u00a316.5 miliwn sy'n weddill o'r gronfa yn cael ei wario ar brosiectau adfywio yng Nghymru dros y flwyddyn nesa'."}, {"text_idx": "#000017", "text": "Dywedodd Lesley Griffiths, y Gweinidog Cymunedau: \"Mae adroddiad y pwyllgor yn nodi'r bennod olaf yn yr ymchwiliadau ynghylch y gronfa. Mae'n golygu ein bod nawr mewn sefyllfa i gymryd camau i ryddhau'r cyllid sylweddol hwn er budd prosiectau adfywio cymunedol ledled Cymru."}, {"text_idx": "#000018", "text": "\"Dylai taliadau cytundebau pellach yng Nghaerdydd a Mynwy hefyd arwain at gyllid ychwanegol mawr ar gyfer gwaith buddsoddi yn ystod tymor nesaf y Cynulliad.\""}, {"text_idx": "#000019", "text": "Disgrifiad o\u2019r llun, Fe gafodd nifer o safleoedd eu gwerthu ar draws Cymru"}, {"text_idx": "#000021", "text": "Tir: Trethdalwyr ar eu colled o \u00a315mCyhoeddwyd15 Gorffennaf 2015Dim ymchwiliad troseddol: 'Rhyddhad'Cyhoeddwyd26 Mehefin 2014"}, {"text_idx": "#000022", "text": "Tir: Trethdalwyr ar eu colled o \u00a315m"}, {"text_idx": "#000023", "text": "Prif StraeonBalchder teulu o Gymru dros gyflwyno Cyfraith JadeCyhoeddwyd3 awr yn o\u0302l'Llawenydd' wrth ailddechrau Papur Sain CeredigionCyhoeddwyd5 awr yn o\u0302l'Dim angen' llysgennad brenhinol i be\u0302l-droed CymruCyhoeddwyd4 awr yn o\u0302l"}, {"text_idx": "#000025", "text": "'Llawenydd' wrth ailddechrau Papur Sain Ceredigion"}, {"text_idx": "#000026", "text": "'Dim angen' llysgennad brenhinol i be\u0302l-droed Cymru"}, {"text_idx": "#000029", "text": "Ateb y Galw: Lewis Owen"}, {"text_idx": "#000031", "text": "'Hiraeth ac ansicrwydd yn naturiol': cyngor i fyfyrwyr newydd"}, {"text_idx": "#000032", "text": "Gareth Hughes: O wleidyddiaeth i arlunio"}]